《代求子绍上魏邸寿诗》
宋代·楼钥

皇家基业天与隆，金枝玉叶槃石宗。
我皇圣德摩苍穹，朱邸森列庆所钟。
仲氏吹箎何雝雝，云梦八九罗心胸。
群经读遍巾箱中，笔端豪气舒长虹。
殿前玉佩声冬珑，天人眉宇辉宸枫。
大名起魏茅士封，黄旛豹尾双镇雄。
宣城名郡烦凭熊，政绩越过黄与龚。
楼前叠嶂横云空，佳句不减玄晖工。
贤王易镇甬水东，阳春有脚皆仁风。
百蛮面内文轨同，坐清聚蚁驱屯蠭。
碧海万里楼船通，天子神圣非臣功。
薰风入弦槐阴浓，新荷泛绿榴花红。
晓来佳气飞青葱，惊诧野老田家翁。
箫鼓动地光融融，堂上帝子方雍容。
清旦燕贺簪笏丛，负弩小吏随登龙。
由来降灵自神崧，难老何用齐乔松。
年年箕翼寿两宫，捧觞戏彩俱无穷。

作者简介：楼钥（1137～1213）南宋大臣、文学家。字大防，又字启伯，号攻媿主人，明州鄞县（今属浙江宁波）人。楼璩的三子，有兄长楼鐊、楼锡，与袁方、袁燮师事王默、李鸿渐、李若讷、郑锷等人。隆兴元年（1163年）进士及第。历官温州教授，起居郎兼中书舍人，大定九年（1169年），随舅父贺正旦使汪大猷出使金朝。嘉定六年（1213年）卒，谥宣献。袁燮写有行状。有子楼淳、楼濛（早夭）、楼潚、楼治，皆以荫入仕。历官温州教授、乐清知县、翰林学士、吏部尚书兼翰林侍讲、资政殿学士、知太平州。 乾道间，以书状官从舅父汪大猷使金，按日记叙途中所闻，成《北行日录》。